Die WR 9760, wat aangedryf word deur ’n AGCO Power-enjin van 140 kW, sluit nuwe tegnologie in soos die eksklusiewe C1000-moniteringstelsel, V-Cool-verkoelingstelsel en GlideRider-suspensie op die agteras.
Met die ontwerp is ’n groot fokus op veiligheid geplaas, wat tot eienskappe soos die WR 9760 se positiewe skyfremstelsel gelei het. Wanneer die parkeerrem aangeskakel word, kom die hele platsnyer tot stilstand. Daar word ook outomaties oorgeskakel na neutraal sodat die masjien nie skielik kan begin beweeg nie.
Nelaway sny ’n wye verskeidenheid gewasse vir hooi- en kuilvoerklante in KwaZulu-Natal, Suid- en Oos-Kaapland en in die binneland so ver as Christiana. Om op hierdie skaal kontrakteurswerk te doen stel buitengewone eise aan toerusting en operateurs, en die WR 9760 wat Nellaway sedert die begin van die seisoen gebruik, het al sy verwagtinge oortref, sê Justin.